Kvindehandel (eng.: "Trafficking in women") er en form for menneskehandel der involverer slaveri, transport og handel med og salg og køb af kvinder mod deres vilje, sædvanligvis med tvangsprostitution som formål. Kvindehandel forstås i denne sammenhæng også som handel med piger (børn, <18) når det er med sexudnyttelse til formål.
Kvindehandel betragtes af både FN, Europarådet og EU som en krænkelse af menneskerettighederne. Kul Gautum fra Unicef har betegnet kvinde- og børnehandelen i Asien som "den største slavehandel i verdenshistorien" og dens metoder som "endnu mere ondskabsfulde og udspekulerede end den oprindelige slavehandels". "Læs mere
